คือว่า มีก้อนเนื้อบริเวณข้างหัวนมข้างซ้าย เจ็บบริเวณที่มีก้อนเนื้อ เห็นเส้นเลือดชัดขึ้น มีน้ำไหลออกมาจากหัวนมทั้ง2ข้าง(สีขาวเหมือนนมไม่ได้เหลวมาก) เเต่พอบีบก็ไม่มีอะไรออกมา มีจุดขาวๆรอบหัวนมเพิ่มขึ้นนิดนึง ไม่ทราบว่าอาการพวกนี้เกิดจากอะไรคะ เมื่อ5วันก่อนเพิ่งมี พสพ กับเเฟนไม่ได้ใส่ถุงเเละไม่มีการหลั่ง(เข้าเเค่ส่วนหัวเเปปเดียว) มันเกี่ยวกับการตั้งครรภ์รึเปล่าคะ หรือว่า อาจจะเป็นมะเร็ง
สวัสดีค่ะ อาการก้อนเนื้อบริเวณหัวนม อาจมีสาเหตุจาก-มีการอักเสบของต่อมน้ำนมและท่อน้ำนม ทำให้เนื้อเยื่อแข็งขึ้น เลยคลำได้เหมือนเป็นก้อน ร่วมกับมีอาการเจ็บหรือปวดร่วม เต้านมอาจบวมและแดง-ถุงน้ำในเต้านม ที่เกิดจากอิทธิพลของฮอร์โมน มักเป็นๆหายๆตามรอบเดือน อาจคลำได้เป็นก้อนนิ่มๆ กลิ้งไปมาได้ โดยปกติจะไม่ได้ทำให้เจ็บหรือปวด แต่หากมีการอักเสบเกิดขึ้นก็จะทำให้มีอาการปวดและก้อนแข็งขึ้นได้-ก้อนเนื้องอกธรรมดา มีหลายชนิด ที่พบได้บ่อยคือ ก้อนเนื้องอก fibroadenoma แต่มักไม่ได้ทำให้มีอาการเจ็บหรือปวด-มะเร็งเต้านม พบได้น้อยมากในคนอายุน้อย อีกทั้งส่วนใหญ่มักไม่ค่อยมีอาการเจ็บหรือปวดหากก้อนไม่ใหญ่มากส่วนว่าจะตั้งครรภ์หรือไม่นั้น ควรซื้อชุดตรวจการตั้งครรภ์มาตรวจเองเบื้องต้นให้ผลบวกได้ 10-14 วันหลังปฏิสนธิ หรือไปยืนยันที่รพ. อาการความผิดปกติใดๆที่เต้านมไม่ได้บ่งบอกว่าตั้งครรภ์หรือไม่ตั้งครรภ์ค่ะ